נסים משיח (קצין)

ניסים משיח (6 באוקטובר 1932 - 20 בפברואר 2020) היה מעפיל מבולגריה, לחם בשורות האצ"ל ושירת בחיל הים הישראלי. היה מניצולי טיבוע המשחתת אילת. יצא לגמלאות בדרגת סגן אלוף ונעשה מהנדס אלקטרוניקה. האב שם טוב משיח היה צורף במקצועו. האם אזמרלדה ממשפחת מורנו, נולדה במקדוניה. המשפחה התגוררה בסופיה בירת בולגריה. לזוג נולדו שני ילדים. הבת בתיה בשנת 1926 ובשנת 1932 נולד הבן נסים. נסים משיח גדל בבולגריה. עד להיותו כבן 8 התגוררה משפחתו בעיר הבירה סופיה. בשנת 1940 נאלצה המשפחה להימלט מאימת הנאצים ומצאה מחבוא בכפר פרדיננד. בתום המלחמה שבו לעיר סופיה. נסים חבר לתנועת בית"ר והיה פעיל בשורותיה עד לעלייתו לארץ. משפחת משיח בסופיה, בולגריה 1937. נסים משיח כילד 1937. בשנת 1947, בהיותו בן 15, עלה לארץ עם חבריו לתנועת בית"ר, באוניית המעפילים קיבוץ גלויות שנתפסה על ידי הבריטים. המעפילים הוחזקו במעצר בקפריסין למשך כחודשיים עד לשחרורם. כשהגיע לארץ ישראל התגייס למחנה האצ"ל בנתניה ונלחם בהתקפת האצ"ל על יפו. כאשר הוצבו יוצאי האצ"ל בין יחידות צה"ל נמצא משיח צעיר מדי לגיוס. הוא שוחרר ועבד במשך כשנה במפעל מרצפות של קרוב משפחתו. בשנת 1950 התגייס משיח לצה"ל והוצב לחיל הים. בחיל הים רכש את מקצוע האלחוטאי, המשיך בשירות קבע ונעשה רב-סמל. קורס חובלים - בשנת 1959 התנדב לקורס חובלים מחזור ח' בשנת 1960. לקראת סוף הקורס עבר תאונת דרכים ונפצע באגן הירכיים. אושפז בבית החולים למשך כשנתיים. היות שקודם לפציעתו עבר את כל המבחנים הוכר כמסיים ונעשה קצין ים. אף כי הוגדר כנכה פנה לרמטכ"ל דרש וקיבל אישור לשרת בכלי שיט. רב-סמל נסים משיח 1955. ערך מורחב – טיבוע המשחתת אילת סרן נסים משיח, נעשה קצין הגנ"ק באח"י אילת ולקח חלק בכל הפלגותיה. הוא השתתף בפעילות בזירה הימית במלחמת ששת הימים ובקרב רומני. באירוע טיבוע המשחתת פעל נמרצות: חילץ ימאים לכודים בחדר ההגה, אילתר מכשיר קשר עד שהצליח להעביר את ההודעה על הפגיעה ליחידת צה"ל בסיני, ובכך הכניס את מערכת ההצלה לפעולה. בעת השהייה במים שמר על ערנותו של חייל פגוע לידו וכאשר הגיעה סירת החילוץ כיוון אותה לניצול אחר ששמע את קולו. משיח היה אחרון הניצולים שנמשו מן המים. לאחר טיפול רפואי קצר, התגבר משיח במהירות על הלם הטיבוע ועבר לשרת כקצין הגנ"ק במשחתת אח"י יפו (ק-42), עד שהוצאה משירות פעיל בשנת 1969. משיח הומלץ על ידי מפקד השייטת אל"ם נפתלי רוזן לציון לשבח וכבר היה בדרכו לטקס הענקת האות, אך מסיבה כל שהיא ההמלצה בוטלה. בחודש יולי 2018 הוענקה לסא"ל דימ' נסים משיח תעודת הערכה ממפקד זרוע הים, אלוף אלי שרביט. סרן נסים משיח מימין בגשר אח"י יפו (ק-42) 1968. בשנת 1969 נשלח משיח לקורס קציני קשר מתקדם בצי המלכותי הבריטי, שנערך בסוברטון אנגליה. משפחתו של משיח נלותה אליו לבריטניה, לתקופת הקורס שנמשך 5 חודשים. בשנת 1971 קיבל משיח את הפיקוד על יחידת קשר וגילוי במפקדת חיל הים ושימש כמפקדה בתקופת מלחמת יום הכיפורים. בתקופת הלחימה פעלו כוחות חיל הים באופן רצוף במספר גזרות ויחידת השליטה הימית עמדה בהצלחה בדרישות הנובעות מכך. סא"ל נסים משיח במשרד מפקד יחידת קשר וגילוי משיח סיים את שירותו בשנת 1974 ולאחר פרישתו מצה"ל למד הנדסת אלקטרוניקה באוניברסיטת תל אביב. משיח עבד כמהנדס אלקטרוניקה בחברה לייעוץ ותכנון "הנכ"ל" של תעש מערכות. לאחר שהמשפחה עברה לכפר ורדים עבר למפעל טלרד במעלות עד שפרש לגמלאות. בשנת 1962, במהלך שהותו הממושכת בבית החולים בעקבות פציעתו, הכיר את אלישבע ממשפחת קולמן, שהייתה אז האחות שטיפלה בו בבית החולים. הזוג נישא כעבור שנה. במהלך נישואיהם נולדו להם ארבעה ילדים: בשנת 1963 מיכאל, ב-1965 דניאל, הבת רות בשנת 1968 ובשנת 1974 בן הזקונים אוריאל. ארבעתם שירתו בצה"ל ונעשו מהנדסים בתחומים שונים. בשנת 1985 עברה המשפחה להתגורר בגליל. הם היו מראשוני המתיישבים בכפר ורדים. משיח נפטר ביום ה' 20 בפברואר 2020, הניח אחריו אלמנה, בת, שלושה בנים ושבעה נכדים. משפחת משיח בשנת 1967. משפחת משיח בשנת 1974. משפחת משיח בחגיגת ברית המילה לבן הצעיר אוריאל, מרץ 1974. משה לוי, הנשמה ה-48, מהדורה ראשונה מערכות, 1981. מהדורה שלישית, הוצאת מילים מדברות, 2017. עמ' 121–124 134-133 הגר משיח, משפחת משיח עבודת שורשים בית ספר אזורי מגידו, 2010, (טרם פורסם). מדיה וקבצים בנושא נסים משיח בוויקישיתוף אל"ם שמואל פרס, הצלת צוות המשחתת אילת, באתר משמר המורשת הימית, ספטמבר 2015. נסים משיח, מיקי רענן ואברי שפלר קציני המשחתת אילת על קרב רומני באתר משמר המורשת הימית. משה לוי, ‏על מים סוערים: השעות האחרונות והדרמטיות של המשחתת אח"י אילת, באתר מעריב אונליין, 12 באוקטובר 2017 שוקי אילת, עדות אישית: טילים על המשחתת אילת "כחול" ים של מגזין 2017. הלל גלזמן, לזכרו של נסים משיח באתר "כפרניק" 24 בפברואר 2020. לביטול ההמלצה לציון לשבח לא קיבל משיח הסבר למרות בקשתו. שמואל פרס, פעילותה של ט-206 בהצלת צוות אח"י אילת באתר משמר המורשת הימית, 18 ביוני 2014. מקור נוסף: משה לוי הנשמה ה-48 עמ' 134 סא"ל נסים משיח באתר הגבורה.